CELEX: C2005/330/14
Language: fi
Date: 2005-12-24 00:00:00
Title: Asia C-363/05: London Tribunal Centren  19.9.2005  tekemällään päätöksellä esittämä ennakkoratkaisupyyntö asiassa 1) JP Morgan Fleming Claverhouse Investment Trust plc ja 2) The Association of Investment Trust Companies vastaan Commissioners of HM Revenue and Customs

24.12.2005   
            
            
               FI
            
            
               Euroopan unionin virallinen lehti
            
            
               C 330/7
            
         London Tribunal Centren 19.9.2005 tekemällään päätöksellä esittämä ennakkoratkaisupyyntö asiassa 1) JP Morgan Fleming Claverhouse Investment Trust plc ja 2) The Association of Investment Trust Companies vastaan Commissioners of HM Revenue and Customs
   (Asia C-363/05)
   (2005/C 330/14)
   Oikeudenkäyntikieli: englanti
   London Tribunal Centre on pyytänyt 19.9.2005 tekemällään päätöksellä, joka on saapunut yhteisöjen tuomioistuimeen 26.9.2005, Euroopan yhteisöjen tuomioistuimelta ennakkoratkaisua asiassa 1) JP Morgan Fleming Claverhouse Investment Trust plc ja 2) The Association of Investment Trust Companies vastaan Commissioners of HM Revenue and Customs seuraaviin kysymyksiin:
   
               1.
            
            
               Voiko kuudennen direktiivin (1) 13 artiklan B kohdan d alakohdan 6 alakohdan käsite ”erityiset sijoitusrahastot” sisältää suljettuja sijoitusrahastoja, kuten sijoitustrustiyhtiöitä (investment trust companies)?
            
         
               2.
            
            
               Mikäli ensimmäiseen kysymykseen vastataan myöntävästi, tarkoittaako 13 artiklan B kohdan d alakohdan 6 alakohdassa ilmaisu ”jäsenvaltioiden määrittelemät” sitä, että
               
                           a.
                        
                        
                           jäsenvaltioilla on oikeus valita tiettyjä alueellaan olevia ”erityisiä sijoitusrahastoja”, joille myönnetään hallintapalvelujen suoritusta koskeva vapautus, ja jättää muut vapautuksen soveltamisalan ulkopuolelle, vai sitä, että
                        
                     
                           b.
                        
                        
                           jäsenvaltioiden on yksilöitävä alueeltaan ne rahastot, jotka kuuluvat määritelmän ”erityiset sijoitusrahastot” soveltamisalaan, ja että vapautus on ulotettava koskemaan kaikkia tällaisia rahastoja?
                        
                     
         
               3.
            
            
               Mikäli toiseen kysymykseen vastataan, että jäsenvaltiot voivat valita, mihin ”erityisiin sijoitusrahastoihin” sovelletaan vapautusta, miten verotuksen neutraalisuutta, yhdenvertaista kohtelua ja kilpailun vääristymien ehkäisemistä koskevat periaatteet vaikuttavat tämän harkintavallan käyttämiseen?
            
         
               4.
            
            
               Onko 13 artiklan B kohdan d alakohdan 6 alakohdalla välitön oikeusvaikutus?
            
         
      (1)  Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annettu kuudes neuvoston direktiivi 77/388/ETY.